Vaksin rabiés

Vaksin rabiés inggih punika vaksin sané kaanggén antuk nyegah rabiés. Wénten makudang vaksin rabiés sané aman lan éféktif. Vaksinasi mangda kaicenin sadurung paparan virus rabiés utawi ring masa laten sesampun keni antuk nyegah penyakit punika. Transmisi virus rabies majeng ring manusa ketahnyané mamargi malarapan antuk tegoran utawi regésan saking buron sané keni inféksi, nanging paparan prasida mamargi malarapan antuk kontak nénten langsung sareng poos saking individu sané keni inféksi.

Dosis ketahnyané kaicain saking cukitan nuju kulit utawi otot. Risampune kapapar, vaksinasi ketahné kaanggén sareng imunoglobulin rabiés. Kasaratang mangda sang sané madué résiko ageng keni vaksinasi sadurung keni poténsi. Vaksin rabiés punika éféktif ring manusa lan buron sané lianan, lan vaksin asu punika éféktif pisan ring sajeroning nyegah penyebaran rabiés majeng ring manusa. Kakebalan sané langgeng majeng ring virus puniki nglimbak risampuné ngamargiang perawatan sané jangkep.

Vaksin rabiés prasida kaanggen antuk aman olih makasami sekaa yusa. Sawatara 35 ngantos 45 persén jadma nglimbakang masa sané singkat barak lan nyeri ring genah suntikan, lan 5 ngantos 15 persén jadma minab ngarasayang demam, sakit sirah, utawi seneb. Risampuné keni rabiés, nénten wénten kontraindikasi kawigunannyané, santukan virus sané nénten karawat punika sujatinnyané 100% fatal.

Vaksin rabies kapertama kasobyahang Louis Pasteur duk warsa 1885 taler kasarengin antuk soroh sané katincapang duk warsa 1908. Langkungan saking 29 yuta jadma ring sajebag jagat ngamolihang vaksin rabiés manusa nyabran warsa. Tamba niki kaanggit ring Lis Tamba Esensial Organisasi Kesehatan Jagat.

 Pustaka